שאלות ותשובות
אם בבודהיזם יש תמיכה באהבה לאמא טבע, מדוע אין בו תמיכה גם לאהבה רומנטית בין שני אנשים?
(שואלת שאלה בשפה זרה)
אם אחד היסודות בבודהיזם
הוא אהבה לאמא טבע
למה אין בו תמיכה שווה גם לאהבה רומנטית
בין שני אנשים
והפגנת האהבה בניהם?
מישהו יכול לחזור?
נשמע כמו שאלה מעניינת
(צחוק)
היא שאלה אם בבודהיזם יש תמיכה באהבה לאמא טבע
למה אין בו תמיכה גם לאהבה רומנטית בין שני אנשים
והפגנה של חיבה ביניהם?
הבודהה הוא מורה לאהבה, אהבת אמת.
אהבה לאמא טבע צריכה להיות אהבת אמת.
אם זו אהבת אמת היא יכולה להביא הרבה שמחה
לך, ולאמא טבע
ואהבה רומנטית, אם זו אהבת אמת
יכולה גם להביא הרבה שמחה
אבל אם זו לא אהבת אמת, זה יגרום לך לסבול
ויגרום לאדם האחר לסבול גם
בלימוד של הבודהה
אהבת אמת זקוקה לארבעה יסודות
קודם כל: מייטרי - אדיבות אוהבת
זו היכולת להציע שמחה
אם אתה לא יכול להציע שמחה, זו לא אהבת אמת.
באהבה רומנטית,
אם אתה לא יכול לעזור לאדם השני להיות שמח
זו לא אהבת אמת.
אז אתה צריך לאמן את עצמך כדי שתהיה לך את האפשרות
להציע שמחה
לעצמך, ולו או לה.
בלי זה, שניכם תסבלו.
היסוד השני של אהבת אמת הוא חמלה.
חמלה היא הכוח שיכול לעזור להסיר סבל,
שיכול לשנות, להתמיר סבל, בך ובאדם השני.
אם אתה לא יכול להתמיר
ולטפל בסבל שבתוכך ובתוך האדם השני
זו לא אהבת אמת.
זו הסיבה ש"קרונה", היסוד השני של אהבת אמת,
צריכה להיות מטופחת על ידך, ועל ידי האדם השני
רומנטית או לא רומנטית, זה לא חשוב.
מה שחשוב זה אם זו אהבת אמת
או לא אהבת אמת, נכון?
האלמנט השלישי של אהבת אמת
הוא שמחה.
אם כשאתה אוהב
אתה גורם לאדם השני לבכות כל הזמן,
ואתה בוכה כל הזמן,
זו לא אהבת אמת.
רומנטית או לא רומנטית.
אהבת אמת היא מכלילה.
אתה לא מפריד,
הסבל שלו הוא הסבל שלך,
השמחה שלו היא השמחה שלך,
אין סבל או שמחה נפרדים יותר.
באהבת אמת,
יש את היסוד של הכללה, אי-הפרדה
אין הפרדה, אין גדר
בינך לבין האדם השני.
בגישה כזו אתה לא יכול לומר,
"זו הבעיה שלך!", לא.
הבעיה שלך היא הבעיה שלי
הסבל שלי הוא הסבל שלך.
אז זה היסוד הרביעי של אהבת אמת.
ואם באהבה רומנטית יש את כל ארבעת היסודות האלה,
זה יכול להביא הרבה שמחה.
הבודהה מעולם לא אמר דבר שלילי על אהבת אמת.
באהבה רומנטית, אם אתה מצליח
אתה תטפח הרבה נדיבות אוהבת וחמלה.
ותוך זמן קצר, האהבה שלך תהיה חובקת-כל.
האדם השני הוא כבר לא המושא היחיד לאהבה שלך,
כי האהבה שלך תמשיך לצמוח.
והאהבה שלך תחבוק, את כולנו!
והשמחה הופכת לחסרת גבולות.
זו האהבה של הבודהה.
וזו המשמעות של היסוד הרביעי
של אהבת אמת: הכללה.
אם זו אהבת אמת, היא תמשיך לצמוח,
והיא תכלול עוד ועוד, לא רק בני אדם,
אלא גם חיות, צמחים,
ומינרלים.
וזו אהבה אדירה.
"מהה קרונה", "מהה מייטרי"
וזו האהבה של הבודהה.
פעמון, לנשום עמוק :)